Δήμος Αιδηψού

Ο δήμος Αιδηψού ήταν δήμος του νομού Ευβοίας μέχρι το 2010. Καταργήθηκε το 2011 με το πρόγραμμα Καλλικράτης και έγινε μέρος του νέου Δήμου Ιστιαίας - Αιδηψού. Βρίσκεται στην βόρεια χερσόνησο του νησιού και συνόρευε με τους δήμους Ωρεών και Ιστιαίας. Ο δήμος αποτελείτο από 3 δημοτικά διαμερίσματα, καταλάμβανε έκταση 115,4 τ.χλμ. και είχε συνολικό πληθυσμό 6.670 κατοίκους το 2001. Έδρα του ήταν τα Λουτρά Αιδηψού.

Ο δήμος αποτελείτο από τα παρακάτω δημοτικά διαμερίσματα και οικισμούς:
  Δ.δ. Λουτρών Αιδηψού  [4.690]
 τα Λουτρά Αιδηψού [2.719]
 η Αιδηψός [1.292]
 τα Ήλια [318]
 ο Μαούνης [51]
 η Μονή Αγίου Γεωργίου [8]
 η Παιδούπολη [10]
 η Παραλία Αγίου Νικολάου [264]
 το Πολύλοφο [28]
  Δ.δ. Αγίου  [1.193]
 ο Άγιος [917]
 ο Αγιόκαμπος [153]
 η Βαρβάρα [62]
 η Βίγλα [40]
 ο Πλατανιάς [13]
 η Σκεπαστή [8]
  Δ.δ. Γιάλτρων  [787]
 τα Γιάλτρα [666]
 ο Άγιος Γεώργιος Γιάλτρων [39]
 τα Λουτρά Γιάλτρων [54]
 η Ροδοδάφνη [28]

Διοικητική ιστορία

Δήμος Αιδηψίων 
Ο δήμος συστάθηκε για πρώτη φορά στις 24 Νοεμβρίου 1835 με την ονομασία Δήμος Αιδηψίων με έδρα τον οικισμό Αιδηψός και λειτούργησε ως κοινότητα από το 1912 ως τις 27 Ιανουαρίου 1934, οπότε προσαρτήθηκε στον Δήμο Λουτρών Αιδηψού.

Λουτρά Αιδηψού 
Η κοινότητα Λουτρών Αιδηψού συστάθηκε με την απόσπαση του οικισμού Λουτρά Αιδηψού από την κοινότητα Αιδηψού και τον ορισμό του ως έδρα της κοινότητας στις 2 Νοεμβρίου 1926 και λειτούργησε ως το 1934, οπότε προήχθη σε δήμο. Ο δήμος λειτούργησε ως το 1997 οπότε καταργήθηκε και προσαρτήθηκε στο δήμο Αιδηψού.

Δήμος Αιδηψού 
Ο Δήμος Αιδηψού συστάθηκε στις 4 Δεκεμβρίου 1997 με την απόσπαση του οικισμού Λουτρά Αιδηψού από το δήμο Λουτρών Αιδηψού και τον ορισμό του ως έδρα του δήμου. Το 2010 καταργήθηκε και προσαρτήθηκε στον νεοσύστατο δήμο Ιστιαίας - Αιδηψού.

Κοινοτάρχες και δήμαρχοι

Παραπομπές

Αιδηψου